CELEX: 62008TN0103
Language: lt
Date: 2008-02-20 00:00:00
Title: Byla T-103/08 2008 m. vasario 20 d. pareikštas ieškinys byloje Polimeri Europa ir Eni prieš Komisiją

12.4.2008   
            
            
               LT
            
            
               Europos Sąjungos oficialusis leidinys
            
            
               C 92/45
            
         2008 m. vasario 20 d. pareikštas ieškinys byloje Polimeri Europa ir Eni prieš Komisiją
   
   (Byla T-103/08)
   (2008/C 92/88)
   Proceso kalba: italų
   Šalys
   
      Ieškovės: Polimeri Europa SpA (Brindizis, Italija)ir Eni SpA (Roma, Italija), atstovaujamos advokatų M. Siragusa, G. M. Roberti, F. Moretti, I. Perego, F. Cannizzaro, V. Ruotolo, V. Larocca ir D. Durante
   
      Atsakovė: Europos Bendrijų Komisija
   Ieškovių reikalavimai
   
               —
            
            
               Visą arba iš dalies panaikinti sprendimą, ypač tiek, kiek jis susijęs su ieškovėmis, su visomis pasekmėmis baudos dydžiui.
            
         
               —
            
            
               Nepatenkinus šio reikalavimo, panaikinti arba sumažinti baudą.
            
         
               —
            
            
               Priteisti iš Komisijos bylinėjimosi ir susijusias išlaidas.
            
         Ieškinio pagrindai ir pagrindiniai argumentai
   2007 m. gruodžio 5 d. sprendimu K(2007) 5910, galutinis, byloje CONP/F/38629 — Chloropreno guma — (toliau — sprendimas) Komisija pripažino Polimeri Europa ir Eni kartu su kitomis įmonėmis solidariai atsakingomis už EB 81 straipsnio pažeidimą, nes jos sutiko i) pasidalinti ir nustatyti rinkas, rinkos dalis ir pardavimus; ii) nustatyti ir padidinti chloropreno gumos kainas bei nustatyti minimalias kainas; iii) pasidalinti vartotojus ir iv) pasikeisti slapta komercine informacija.
   
      Polimeri Europa ir Eni, grįsdamos ieškinį dėl šio sprendimo, tvirtina, kad priimant sprendimą padarytos tokios esminės klaidos:
   
               —
            
            
               EB 81 straipsnio pažeidimas ir klaidingo Eni pripažinimo atsakinga už jos dukterinės bendrovės veiksmus nemotyvavimas. Šiuo atžvilgiu teigiama, kad patronuojančios bendrovės atsakomybė negali būti nustatyta vien tik remiantis 100 % akcinio kapitalo nuosavybe ir kad atsakovė negalėjo teisingai įvertinti įrodymų, kurie pagrindė dukterinių bendrovių nepriklausomumą de facto nuo patronuojančios bendrovės.
            
         
               —
            
            
               Nesuderinamumas su raštu dėl procedūros prieš įmonę, iki 2002 m. sausio 1 d. atsakingą už chloropreno gumos verslą, Syndial S.p.A., užbaigimo ir teisės į gynybą pažeidimas.
            
         
               —
            
            
               EB 81 straipsnio pažeidimas ir klaidingo Polimeri Europa pripažinimo atsakinga už faktus, susijusius su laikotarpiu, kai kita bendrovė, o ne Polimeri Europa, valdė chloropreno gumos verslą, nemotyvavimas.
            
         
               —
            
            
               Nepakankamas ir nesuderinamas sprendimo motyvavimas, tyrimo stoka ir EB 81 straipsnio pažeidimas dėl faktų ir įrodymų vertinimo.
            
         
               —
            
            
               Nepakankamas ir nesuderinamas sprendimo motyvavimas, tyrimo stoka ir EB 81 straipsnio pažeidimas dėl pažeidimo kaip vieno ir tęstinio vertinimo.
            
         
               —
            
            
               Neteisingas pažeidimo trukmės apskaičiavimas, atsižvelgiant į turimus įrodymus.
            
         Ieškovės teigia, kad joms paskirta bauda yra neteisėta, nes ji pažeidžia EB 81 straipsnį ir Reglamento (EB) Nr. 1/2003 23 straipsnį bei neatitinka Baudų nustatymo gairių.
   Šiuo atžvilgiu tvirtinama, kad, padidinant už pakartotinį pažeidimą ir norint atgrasyti paskirtą baudą, buvo pažeistas proporcingumo principas, ir buvo nepakankamai motyvuotas atsisakymas atsižvelgti į švelninančias aplinkybes, susijusias su pasyviu arba mažareikšmiu vaidmeniu darant pažeidimą, ribotu dalyvavimu neteisėto veikoje, tokio dalyvavimo nutraukimu ir susitarimų neįvykdymu. Polimeri Europa ir Eni taip pat skundžiasi dėl neatsižvelgimo į Syndial ir Polimeri Europa bendradarbiavimą, siekiant sumažinti baudą pagal minėtas gaires.
   Galiausiai ieškovės tvirtina, kad pažeistas EB 81 straipsnis ir Komisijos pranešimas dėl atleidimo nuo baudų ir baudų sumažinimo kartelių bylose, nes Komisija klaidingai įvertino Syndial ir Polimeri Europa pateikto įrodymo reikšmę ir atsisakė sumažinti baudą pagal šį pranešimą.